From: 72627.2647@compuserve.com (Don HARLOW)
Newsgroups: soc.culture.esperanto
Subject: Politika sxerco #2
Date: 4 Sep 92 04:46:30 GMT
Distribution: inet
Organization: The Internet

To: Esperanto >INTERNET:esperanto@rand.org

Dato: 920903

La jena sxerco estas uzata por pluraj prezidentoj de Usono; 
mi auxdis gxin ankaux pri Nixon kaj Reagan. Oni povus simile 
apliki gxin al prezidentoj el la Demokrata Partio; sed ili estas 
suficxe maloftaj en lastaj jaroj. Laux mi, gxi tre tauxgas por 
cxi tiu jaro, en kiu ni festas (aux, por pluraj, malfestas) la 
kvincentan datrevenon de la alveno de Kristoforo Kolombo en 
Ameriko, al kiu li (portis civilizacion) (portis subpremadon).

---

Prezidento George Bush (gxorgx busx) iris por viziti indianan 
rezervejon ie en la mezo de Usono. La rezerveja cxefkonsiliano 
gvidis lin tra la rezervejo.

Unue, Prezidento Bush rimarkis la multenombrajn indianajn 
virojn, kiuj tagmeze sidadis sur sojloj aux sur kadukaj segxoj 
antaux konstruajxoj, sen laboro. "Cxu neniu laboras?" li demandis. 
"Ne trovigxas laboro en cxi tiu loko," klarigis la cxefkonsiliano. 
"La tuta situacio estas senesperiga." "Nu, cxefo," diris Prezidento 
Bush, "kiam mi reiros al Vasxingtono, mi certigos, ke cxiu indiana 
viro havos bonsalajran laboron, por povi teni la kapon alta kun la 
digneco, kiun meritas cxiu usonano." "Hm ..." diris la 
cxefkonsiliano. "_Umgavo_!"

Poste, ili pretermarsxis riveron, kie multaj indianaj virinoj lavadis 
vestajxojn, frotante ilin cxe foldmetalaj tabuloj. "Cxu la indianaj 
edzinoj ne havas lavatorojn?" Bush konsternite demandis. "Tute 
ne," respondis la cxefkonsiliano, "cxar la registaro neniam sentis 
la bezonon provizi elektron al ni." "Cxefo," diris la Prezidento, 
"kiam mi reiros al Vasxingtono, mi ordonos kaj certigos, ke venos 
elektro al via rezervejo, kaj ke cxiu indiana edzino havos 
auxtomatan lavatoron." "Hm ..." diris la cxefkonsiliano, dube, kaj 
poste: "_Umgavo_!"

Tiam ili alvenis cxe la logxareo, kie trovigxis kabanacxoj 
konstruitaj antaux kvindek jaroj de iu registara instanco, kiu 
versxajne lernis sian metion konstruante ejojn por porkoj kaj aliaj 
bestoj. "Cxu vere via popolo devas logxi en tiaj dometacxoj?" 
surprizite demandis la prezidento. "Mankas al ni mono kaj rimedoj 
por konstrui por ni pli bonajn logxejojn," diris la cxefkonsiliano. 
"Cxefo," diris la Prezidento, "kiam mi reiros al Vasxington, mi 
havigos al vi la monon por konstrui tute bonan, modernan domon 
por cxiu indiana familio en la rezervejo." "Hm ..." diris la 
cxefkonsiliano, "_umgavo_!"

Finigxis la vizito, kaj la Prezidento pretigxis reiri al la lukseco de 
la Blanka Domo. "Vi povos pli rapide atingi vian auxtaron se vi 
transiros tiun bovpasxtejon," la cxefkonsiliano indikis. "Sed, 
Sinjoro Prezidento, estu iom singarda, kaj ne malpurigu viajn 
sxuojn en la _umgavo_."

=============================================
Don HARLOW                                Redaktoro Esperanto U.S.A.
tel. (1 510) 222 0187
CompuServe [72627,2647]
Internet 72627.2647@compuserve.com

"The support of artificial auxiliary languages such as Esperanto 
has no place in the national socialist state. Their use leads to 
a weakening of the essential values of national characteristics. 
This is why all promotion of the teaching of such languages 
should be avoided and classrooms should not be made available 
for teaching them."
                                 Decree of the National and 
                                 Prussian Minister for Science, 
                                 Training and People's Edu-
                                  cation Bernhard Rust, May 
                                  17, 1935, The Third Reich
(By their enemies ye shall know them.)
=============================================


Newsgroups: soc.culture.esperanto